OKRESNÁ PROKURATÚRA KOŠICE I 
Mojmírova 5, 041 47 Košice 1

Číslo: 2 Pv 110/15/8802	Košice I 03.08.2016 
EEČ: 2-63-84-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX I zo dňa 28.5.2015 spisová značka 2 Pv 110/15/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

- v presne nezistenom čase v priebehu mesiacov november a december 2014, z jednotlivých stanovíšť na ul. Stromovej v Košiciach na odstavných koľajách a z obvodu železničnej stanice XXXXX, odcudzil 350 ks nepoužitých brzdových klátikov zo sivej zliatiny o hmotnosti 8 kg za 1 kus, spolu 2800 kg a tieto naložil do svojho OMV zn. Ford Mondeo EČV: XXXXX a odviezol do miesta svojho prechodného bydliska XXXXX č. 498, s úmyslom tieto odpredať v zberni druhotných surovín v obci Mníšek nad Hnilcom, čím takto pre poškodenú spol. Železničná spoločnosť Slovensko, a.s., sekcia údržby a opráv SPO, XXXXX, spôsobil celkovú škodu vo výške 2646,- eur. 

Uznesením prokurátora Okresnej prokuratúry XXXXX I zo dňa 28.5.2015, spisová značka 2 Pv 110/15/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením povereného príslušníka PZ, odboru železničnej polície v Košiciach, sp. zn. ČVS: KRP-23/Ž-KE-KE-2015 zo dňa 13.02.2015 bolo podľa § 199 ods. 1 Trestného poriadku začaté trestné stíhanie a podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods.1 Trestného zákona na skutkovom základe, že
- v presne nezistenom čase v priebehu mesiacov november a december 2014, z jednotlivých stanovíšť na ul. Stromovej v Košiciach na odstavných koľajách a z obvodu železničnej stanice XXXXX, odcudzil 350 ks nepoužitých brzdových klátikov zo sivej zliatiny o hmotnosti 8 kg za 1 kus, spolu 2800 kg a tieto naložil do svojho OMV zn. Ford Mondeo EČV: XXXXX a odviezol do miesta svojho prechodného bydliska XXXXX č. 498, s úmyslom tieto odpredať v zberni druhotných surovín v obci Mníšek nad Hnilcom, čím takto pre poškodenú spol. Železničná spoločnosť Slovensko, a.s., sekcia údržby a opráv SPO, XXXXX, spôsobil celkovú škodu vo výške 2646,- eur.
             XXXXX prokuratúry XXXXX I, uznesením sp. zn. 2 Pv 110/15/8802- 9 zo dňa 28.05. 2015 podľa § 216 ods. 1 písm. a.), b.), c.) Trestného poriadku proti obvinenému XXXXX trestné stíhanie podmienečne zastavila s určením skúšobnej doby v trvaní 12 mesiacov. Toto uznesenie sa stalo právoplatným dňom 11.06. 2015.

            Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

            Z odpisu registra trestov obvineného zadováženého po uplynutí skúšobnej doby vyplýva, že obvinený nebol v skúšobnej dobe súdne trestaný. Zo správy Obvodného úradu XXXXX je zrejmé, že v tomto období nebol postihnutý ani za priestupok.

           Z uvedeného dôvodu bolo potrebné vysloviť, že obvinený sa v skúšobnej dobe osvedčil.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

Mgr. Nina Bidovská
prokurátorka